|  |  |
| --- | --- |
| 510152025 | ***Prinţesa şi bobul de mazăre***Era odată un prinţ şi prinţul acela voia să se însoare cu o prinţesă, dar cu o prinţesă adevărată. Şi a cutreierat toată lumea ca să găsească una pe placul lui şi tot n-a găsit. Prinţese erau destule, dar el nu putea să ştie dacă erau cu adevărat prinţese, fiindcă tuturora le lipsea câte ceva. Şi prinţul s-a întors iar acasă şi era foarte necăjit, pentru că tare ar fi vrut să găsească o prinţesă adevărată.        Într-o seară, tocmai se stârnise o furtună cumplită, tuna şi fulgera şi ploua cu găleata; era o vreme îngrozitoare. Deodată s-a auzit cum bate cineva la poarta oraşului şi regele, tatăl prinţului, s-a dus să deschidă.        La poartă era o prinţesă. Vai, dar în ce hal era din pricina ploii şi a vremii rele! Apa îi curgea şiroaie pe păr şi pe haine şi îi intra în pantofi pe la vârfuri şi ţâşnea înapoi pe la călcâie. Dar zicea că-i prinţesă adevărată.        - Bine, las’ că vedem noi îndată! s-a gândit regina, dar n-a spus nimic; s-a dus în odaia de culcare, a luat toate saltelele din pat şi a pus pe scândurile patului un bob de mazăre. Pe urmă a pus peste mazăre douăzeci de saltele de lână şi pe saltele douăzeci de perne mari de puf.Aici s-a culcat prinţesa. Dimineaţă au întrebat-o cum a dormit.        - Groaznic de prost! a răspuns prinţesa. Toată noaptea n-am închis ochii. Dumnezeu ştie ce a fost în pat! Am şezut pe ceva tare şi acuma-s toată numai vânătăi! Groaznic!Şi atunci au văzut cu toţii că era o prinţesă adevărată, dacă a simţit ea un bob de mazăre prin douăzeci de saltele şi douăzeci de perne de puf. Aşa de gingaşă la piele nu putea să fie decât numai o prinţesă!        Şi prinţul a luat-o de nevastă, fiindcă acum ştia hotărât că asta-i prinţesă adevărată; iar bobul de mazăre l-au pus în odaia unde erau bijuteriile coroanei şi se mai poate vedea acolo şi astăzi, dacă n-o fi luat-o careva.        Şi asta să ştiţi că-i o poveste adevărată.**(de Hans Christian Andersen)** |

**CHESTIONAR**

**Bifează răspunsul corect:**

1. Într-o seară:
* era o vreme liniştită
* tuna şi fulgera şi ploua cu găleata
* oamenii erau speriaţi de vremea îngrozitoare de afară
* tuna şi fulgera, dar nu ploua
1. Prinţul îşi dorea:
* să călătorească prin toată lumea
* să se căsătorească cu o prinţesă adevărată
* să părăsească palatul regal
* să se căsătorească cu o fată săracă

3. Prinţesa care a bătut în poartă era:

* îmbrăcată frumos şi dichisită
* cu părul, hainele şi încălţările ude
* cu hainele pline de praf
* cu părul ud şi o valiză în mână

4. Prinţul s-a întors dezamăgit

* pentru că nu a găsit o prinţesă adevărată
* pentru că a întâlnit multe persoane false
* pentru că a întâlnit prinţese, dar unele nu erau adevărate
* pentru că nu a întâlnit pe nimeni

5. Prinţesa de la poarta oraşului:

* a salutat cuviincios regele
* zicea că e prinţesă adevărată
* a ciocănit pentru a cere ceva de mâncare
* îşi căuta sora

6. Prinţul a luat-o de nevastă.

* dar ea nu era o prinţesă adevărată
* după ce a fost pusă la încercare în pădurea din apropiere
* în timp ce şi prinţesa îşi dorea acest lucru
* după ce a dovedit că e o prinţesă adevărată

7. Regina a acceptat-o pe prinţesă la palat, apoi:

* ea a pus-o la încercare pentru a vedea dacă este o prinţesă adevărată
* ea s-a gândit că îi va deveni soţie fiului său
* ea a luat saltelele şi a pus sub ele un măr
* ea plănuia să o ucidă

8. “*Am şezut pe ceva tare şi acuma-s toată numai vânătăi!”* semnifică faptul că:

* prinţesa era sensibilă şi gingaşă;
* prinţesa îşi dorea condiţii mai bune;
* prinţesa era sensibilă şi voia să plece de acolo
* prinţesa minţea pentru a-i păcăli că este adevărată

9. Această întâmplare evidenţiază faptul că :

* sunt şi oameni care nu îşi găsesc perechea, oricât ar căuta
* perechea potrivită există pentru fiecare în această lume
* o prinţesă adevărată este gingaşă, dar şi nehotărâtă
* există multe prinţese adevărate

10. Afirmaţia reginei- *“-Bine, las’ că vedem noi îndată!”-* semnifică faptul că:

* plănuia să o supună unui test, pentru a o izgoni
* îşi propusese să o vadă mai bine la faţă pe tânără
* plănuia să verifice dacă este prinţesă adevărată
* dorea să îi devină noră cât mai repede

11. Regina a întrebat-o pe prinţesă cum a dormit:

* dimineaţă
* peste două zile
* dimineaţă, înainte de ivirea zorilor
* când a văzut-o neliniştită

12. Regina a supus-o pe fată unei probe:

* pentru că era sigură că o minte
* pentru că îşi iubea fiul şi dorea să nu fie dezamăgit
* pentru că voia să vadă dacă este prinţesă adevărată şi să o controleze permanent
* pentru că fiul îi ceruse ajutorul

13. Rolul bobului de mazăre era:

* să demonstreze sensibilitatea şi gingăşia specifice unei prinţese
* să fie mâncat de cel ce îl găsea
* să testeze adevărul spuselor fetei, pentru a o trimite din împărăţie
* să prevină o eventuală dezamăgire a prinţului

14. Rezultatul probei la care fata a fost supusă:

* a fost izgonită din împărăţie
* a fost acceptată ca prinţesă adevărată, dar supusă şi altor probe
* din acel moment a fost respectată şi răsfăţată
* a fost declarată prinţesă adevărată şi prinţul a luat-o de soţie

15. Cel ce a deschis fetei poarta era:

* prinţul
* regele
* regele şi regina
* cineva din împărăţie

16. Această poveste evidenţiază faptul că:

* este cel mai bine să spui adevărul
* este bine să nu îţi dezvălui identitatea
* este bine să spui adevărul şi să nu accepţi să fii testat
* este bine să lupţi pentru a obţine ceea ce îţi doreşti.

**CHESTIONAR (răspunsuri)**

**DOCUMENTUL PROFESORULUI**

**Bifează răspunsul corect:**

1. Într-o seară:
* era o vreme liniştită F
* tuna şi fulgera şi ploua cu găleata A
* oamenii erau speriaţi de vremea îngrozitoare de afară PF
* tuna şi fulgera, dar nu ploua PA
1. Prinţul îşi dorea:
* să călătorească prin toată lumea PF
* să se căsătorească cu o prinţesă adevărată A
* să părăsească palatul regal F
* să se căsătorească cu o fată săracă PA

3. Prinţesa care a bătut în poartă era:

* îmbrăcată frumos şi dichisită PF
* cu părul, hainele şi încălţările ude A
* cu hainele pline de praf F
* cu părul ud şi o valiză în mână PA

4. Prinţul s-a întors dezamăgit

* pentru că nu a găsit o prinţesă adevărată A
* pentru că a întâlnit multe persoane false PF
* pentru că a întâlnit prinţese, dar unele nu erau adevărate PA
* pentru că nu a întâlnit pe nimeni F

5. Prinţesa de la poarta oraşului:

* a salutat cuviincios regele PF
* zicea că e prinţesă adevărată A
* a ciocănit pentru a cere ceva de mâncare PA
* îşi căuta sora F

6. Prinţul a luat-o de nevastă.

* dar ea nu era o prinţesă adevărată F
* după ce a fost pusă la încercare în pădurea din apropiere PA
* în timp ce şi prinţesa îşi dorea acest lucru PF
* după ce a dovedit că e o prinţesă adevărată A

7. Regina a acceptat-o pe prinţesă la palat, apoi:

* ea a pus-o la încercare pentru a vedea dacă este o prinţesă adevărată A
* ea s-a gândit că îi va deveni soţie fiului său PF
* ea a luat saltelele şi a pus sub ele un măr PA
* ea plănuia să o ucidă F

8. “*Am şezut pe ceva tare şi acuma-s toată numai vânătăi!”* semnifică faptul că:

* prinţesa era sensibilă şi gingaşă A
* prinţesa îşi dorea condiţii mai bune PF
* prinţesa era sensibilă şi voia să plece de acolo PA
* prinţesa minţea pentru a-i păcăli că este adevărată F

9. Această întâmplare evidenţiază faptul că :

* sunt şi oameni care nu îşi găsesc perechea, oricât ar căuta F
* perechea potrivită există pentru fiecare în această lume A
* o prinţesă adevărată este gingaşă, dar şi nehotărâtă PA
* există multe prinţese adevărate PF

10. Afirmaţia reginei- *“-Bine, las’ că vedem noi îndată!”-* semnifică faptul că:

* plănuia să o supună unui test, pentru a o izgoni PA
* îşi propusese să o vadă mai bine la faţă pe tânără F
* plănuia să verifice dacă este prinţesă adevărată A
* dorea să îi devină noră cât mai repede PF

11. Regina a întrebat-o pe prinţesă cum a dormit:

* dimineaţă A
* peste două zile F
* dimineaţă, înainte de ivirea zorilor PA
* când a văzut-o neliniştită PF

12. Regina a supus-o pe fată unei probe:

* pentru că era sigură că o minte F
* pentru că îşi iubea fiul şi dorea să nu fie dezamăgit A
* pentru că voia să vadă dacă este prinţesă adevărată şi să o controleze permanent PA
* pentru că fiul îi ceruse ajutorul PF

13. Rolul bobului de mazăre era:

* să demonstreze sensibilitatea şi gingăşia specifice unei prinţese A
* să fie mâncat de cel ce îl găsea F
* să testeze adevărul spuselor fetei, pentru a o trimite din împărăţie PA
* să prevină o eventuală dezamăgire a prinţului PF

14. Rezultatul probei la care fata a fost supusă:

* a fost izgonită din împărăţie F
* a fost acceptată ca prinţesă adevărată, dar supusă şi altor probe PA
* din acel moment a fost respectată şi răsfăţată PF
* a fost declarată prinţesă adevărată şi prinţul a luat-o de soţie A

15. Cel ce a deschis fetei poarta era:

* prinţul F
* regele A
* regele şi regina PA
* cineva din împărăţie PF

16. Această poveste evidenţiază faptul că:

* este cel mai bine să spui adevărul PA
* este bine să nu îţi dezvălui identitatea F
* este bine să spui adevărul şi să nu accepţi să fii testat PA
* este bine să lupţi pentru a obţine ceea ce îţi doreşti. PF